Dis met leedwese dat die Fakulteit Ekonomiese en Bestuurswetenskappe die onverwagte afsterwe van prof Johan Augustyn ná 'n hartaanval by sy huis in Sandbaai aankondig.
Prof Augustyn was 'n Matie in murg en been. Hy het sy hele tersiêre opleiding – wat sy PhD-graad in 1978 ingesluit het – by die Universiteit Stellenbosch voltooi en het verder as akademikus by verskeie geleenthede van 1970 tot sy aftrede in 2006 by sy alma mater gewerk.